
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 591 


15 Μαΐου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθιέρωση υπερωριακής και νυκτερινής και Κυριακών 
και εξαιρέσιμων ημερών με αμοιβή εργασίας, των 


υπαλλήλων της Γενικής Γραμματείας Πολιτικής 
Προστασίας του Υπουργείου Εσωτερικών, Δημό¬ 
σιας Διοίκησης και Αποκέντρωσης. 1 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Β' Πε.Σ.Υ. Αττι¬ 
κής για το Α' εξάμηνο του 2002. 2 

Καθορισμός αμοιβής του Προέδρου καιΔιευθύνοντος 
Συμβούλου της Τ.Ε.Ο. Α.Ε. 3 


Τροποποίηση της 166804/0050/17.12.2001 (ΦΕΚ 
1757/Β/31.12.2001) κοινής απόφασης των Υπουρ¬ 
γών Οικονομικών και Δημόσιας Τάξης «Επέκταση 
πληρωμής αποδοχών μέσω Διατραπεζικού Συστή¬ 
ματος στους Ειδικούς Φρουρούς και Συνοριακούς 


Φύλακες της Ελληνικής Αστυνομίας». 4 

Έγκριση νυκτερινής απασχόλησης προς συμπλήρω¬ 
ση της υποχρεωτικής ενός φύλακα με σχέση εργα¬ 
σίας ιδιωτικού δικαίου αορίστου χρόνου του Ταμεί¬ 
ου Παρ/κών και Δανείων. 5 

Έγκριση προγράμματος οικονομικών ενισχύσεων για 
την εξυγίανση του κτηνοτροφικού κεφαλαίου της 
χώρας έτους 2002 με έγκριση ή/και οικονομική 
συμμετοχή της Κοινότητας. 6 


Τροποποίηση της Β/60975/5752/01 απόφασης του 
Υπουργού Μεταφορών και Επικοινωνιών ως προς 
τη διάθεση χρηματικού ποσού 264.123 Ευρώ για 
τη δημιουργία ενιαίου συστήματος πληροφόρη¬ 
σης, κρατήσεως θέσεων και έκδοσης εισιτηρίων 
επιβατών. 7 

Χαρακτηρισμός ως τοπίων ιδιαιτέρου φυσικού κάλ¬ 
λους των περιοχών Βαθύ και Βουρλιώτεςτου Δή¬ 
μου Βαθέος, Πυθαγόρειο, Πύργος, Παγώνδας 
και Μαυρατζέοι του Δήμου Πυθαγορείου, Μαρα- 
θόκαμπος, Νεοχώρι, Κουμέικα καιΣκουρέικατου 
Δήμου Μαραθόκαμπου, Παλαιό Καρλόβασι, Τα¬ 
μπάκικα, Λέκκα και Σταυρινήδες του Δήμου Καρ- 
λοβάσου της νήσου Σάμου και των περιοχών 
Ακαμάτρατου Δήμου Βυδήλου Ικαρίας, Πέζη και 
Λαγκάδα του Δήμου Ραχών Ικαρίας του Νομού 
Σάμου. 8 


ΑΠΟΦΑΣΕΙ Σ 

Αριθ. 2/21508/0022 (1) 

Καθιέρωση υπερωριακής και νυκτερινής και Κυριακών και 
εξαιρέσιμων ημερών με αμοιβή εργασίας, των υπαλ¬ 
λήλων της Γενικής Γραμματείας Πολιτικής Προστα¬ 
σίας του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου του προσωπικού της Δημόσιας Δι¬ 
οίκησης και άλλες συναφείς διατάξεις» όπως αντικατα- 
στάθηκε με το άρθρο 15 του Ν. 2592/1998. 

2. Τις 2030771/4262/0022/24.4.1997, 2090440/12741/ 

0022/23.12.1997, 2022941/2297/0022/7.4.1998 και 

2050742/5390/0022/28.7.1998 εγκυκλίους του Γενικού 
Λογιστηρίου του Κράτους. 

3. Το γεγονός ότι η Γενική Γραμματεία Πολιτικής Προ¬ 
στασίας του Υπουργείου Εσωτερικών, Δημόσιας Διοίκη¬ 
σης και Αποκέντρωσης, έχει ως αποστολή τη μελέτη, το 
σχεδίασμά, την οργάνωση και το συντονισμό της πολιτι¬ 
κής της χώρας σε θέματα ενημέρωσης του κοινού, πρό¬ 
ληψης και αντιμετώπισης των φυσικών ή τεχνολογικών ή 
άλλων (π.χ. βιολογικών) καταστροφών και γενικά το συ¬ 
ντονισμό των ενεργειών του δημοσίου και ιδιωτικού δυνα¬ 
μικού και την εξασφάλιση της απαραίτητης ετοιμότητας 
της χώρας για την αντιμετώπιση των καταστροφών αυτών 
(άρθρο 1 του Π.Δ. 379/1997) (ΦΕΚ248Α'). 

4. Την ανάγκη καθιέρωσης υπερωριακής νυκτερινής και 
Κυριακών και εξαιρέσιμων ημερών, με αμοιβή εργασίας, 
των υπαλλήλων της Γ ενικής Γ ραμματείας Πολιτικής Προ¬ 
στασίας ώστε να εξασφαλισθεί η διαρκής ετοιμότητάτης, 
για την αντιμετώπιση τωνπροαναφερομένων επειγουσών 
υπηρεσιακών αναγκών, ιδίως ενόψει της προσεχούς θε¬ 
ρινής περιόδου. 

5. Την ύπαρξη εγγεγραμμένης πίστωσης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης, στους ΚΑΕ 0511 και 0512, ποσού εβδομήντα εννέα 
χιλιάδων (79.000) ΕΥΡΩ και στους ΚΑΕ 0521 και 0522, πο¬ 
σού σαράντα δύο χιλιάδων, εξακοσίων (42.600) Ευρώ, 
του Ειδικού Φορέα 07-640. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την αριθ. 2/80345/0004/8.11.99 κοινή απόφαση για 
«μεταβίβαση εξουσίας υπογραφής» σύμφωνα με το άρ¬ 
θρο 7, παρ. 1 του Ν. 1943/91. 

7. Την αριθμ. 3218/11.4.2002 απόφαση άδειας υπερω- 
ριακής εργασίας του Υπουργείου Εργασίας και Κοινωνι¬ 
κών Ασφαλίσεων, αποφασίζουμε: 

α. Καθιερώνουμε υπερωριακή με αμοιβή εργασία, μέχρι 
σαράντα (40) ώρες το μήνα και νυκτερινή με αμοιβή ερ¬ 
γασία καθώς και εργασία κατά τις Κυριακές και εξαιρέσι¬ 
μες ημέρες, μέχρι τριάντα (30) ώρες το μήνα για κάθε 
υπάλληλο και για το χρονικό διάστημα που αρχίζει ένα (1) 
μήνα πριν τη δημοσίευση της παρούσας απόφασης στην 
Εφημερίδα της Κυβερνήσεως, που προσφέρεται υπερω- 
ριακή εργασία, μέχρι 30.9.2002, για δεκατέσσερις (14) 
μόνιμους υπαλλήλους της Γενικής Γραμματείας Πολιτι¬ 
κής Προστασίας και 

β. Καθιερώνουμε υπερωριακή με αμοιβή εργασία μέχρι 
σαράντα (40) ώρες το μήνα για το χρονικό διάστημα που 
αρχίζει ένα (1) μήνα πριν τη δημοσίευση της παρούσας 
απόφασης στην Εφημερίδα της Κυβερνήσεως έως 
30.6.2002 για τέσσερις (4) υπαλλήλους ιδιωτικού δικαίου 
αορίστου χρόνου και δύο (2) υπαλλήλους ιδιωτικού δικαί¬ 
ου ορισμένου χρόνου της Γενικής Γραμματείας Πολιτικής 
Προστασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 

Υπουργείου Οικονομίας και Δημόσιας Διοίκησης και 
Οικονομικών Αποκέντρωσης 

ΙΩΑΝ. ΚΟΥΣΟΥΛΑΚΟΣ ΒΑΣΙΛ. ΒΑΛΑΣΟΠΟΥΛΟΣ 

-♦- 

Αριθ. 2/23862/0022 (2) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Β' Πε.Σ.Υ. Αττικής για το 
Α' εξάμηνο του 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 2470/97 αρθ. 18 όπως αντικατα- 
στάθηκεαπότο άρθρο 15του Ν. 2592/98. 

2. Τις διατάξεις του Νόμου 2889/2001 «Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις». 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Β' Πε.Σ.Υ. Αττικής, λό¬ 
γω των αυξημένων υπηρεσιακών αναγκών καθώς και της 
μεγάλης έλλειψης προσωπικού. 

4. Την αριθ. 1100383/1330/Α0006/2001 (ΦΕΚ 1485 
Β731.10.2001), απόφαση του Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στον Υφυ¬ 
πουργό Οικονομικών». 

5. Την αρ. 2/80345/0004/8.11.99 κοινή απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91» (ΦΕΚ2040/19.11.99τ.Β'). 

6. Το γεγονός ότι από την απόφαση αυτή θα προκληθεί 
δαπάνη ύψους σαράντα χιλιάδων ευρώ (40.000) η οποία 
θα βαρύνει τον προϋπολογισμό του Β' Πε.Σ.Υ. Αττικής, 
αποφασίζουμε: 

Εγκρίνουμε την υπερωριακή απασχόληση είκοσι πέντε 


(25) υπαλλήλων της Κεντρικής Υπηρεσίας του Β' Περιφε¬ 
ρειακού Συστήματος Υγείας Αττικής και μέχρι έντεκα χι¬ 
λιάδες τετρακόσιες (11.400) ώρες από 1.1.2002 έως 
30.6.2002. 

Η απασχόληση των παραπάνω υπαλλήλων κρίνεται 
αναγκαία λόγω της μεγάλης έλλειψης προσωπικού, και 
των αυξημένων υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
κατά τις ώρες 14.30 μ.μ. έως 22.30 μ.μ. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η υπάλληλος 
του κλάδου ΠΕ Διοικητικού Λογιστικού με Α' βαθμό Ξυ- 
διανού Μαρία. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2002. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Απριλίου 2002 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομίας και Υπουργείου Υγείας 
Οικονομικών και Πρόνοιας 

ΙΩΑΝ. ΚΟΥΣΟΥΛΑΚΟΣ ΧΑΡ. ΣΟΦΙΑΝΟΣ 

-♦- 

Αριθ. 2/19061/0022 (3) 

Καθορισμός αμοιβής του Προέδρου καιΔιευθύνοντος 
Συμβούλου της Τ.Ε.Ο. Α.Ε.. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 8 του άρθρου 9 του Ν. 
2938/2001 «Συγχώνευση του Ν.Π.Δ.Δ. με την επωνυμία 
Ταμείο Εθνικής Οδοποιίας και της Εταιρείας Ελληνικοί 
Αυτοκινητόδρομοι ΑΈ. σε ανώνυμη εταιρεία κ.λπ.» (ΦΕΚ 
178τ.Α'). 

2. Τις διατάξεις του Ν. 1256/82 «Για την πολυθεσία την 
πολυαπασχόληση κ.λπ.» (ΦΕΚ65τ.Α.) όπως ισχύουν. 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137 τ.Α') που 
προστέθηκαν με το άρθρο 27 του Ν. 2081/92 (ΦΕΚ 154 
τ.Α') όπως αντικαταστάθηκαν με το άρθρο 1 παρ. 2α του 
Ν. 2469/97 (ΦΕΚ 38 τ.Α') και το γεγονός ότι από την από¬ 
φαση αυτή προκαλείται δαπάνη 14.000 € περίπου για το 
έτος 2001 και 48.000 € περίπου για το τρέχον έτος και 
για κάθε ένα από τα επόμενα οικονομικά έτη και θα βαρύ¬ 
νει τον προϋπολογισμό της Τ.Ε.Ο. ΑΈ. 

4. Τις διατάξεις του άρθρου 40 του Ν. 849/78 όπως συ¬ 
μπληρώθηκαν με το άρθροδτου Ν. 2129/93 (ΦΕΚ57τ.Α'). 

5. Την αρ. Δ16γ/012/442/1719.9.2001 απόφαση συ¬ 
γκρότησης του Διοικητικού Συμβουλίου της Τ.Ε.Ο. ΑΈ. 
(ΦΕΚ 1227 τ.Β'/20.9.2001). 

6. Την αρ. Υ6/31.10.2001 κοινή απόφαση του Πρωθυ¬ 
πουργού και της Υπουργού ΠΕΧΩΔΕ «Ανάθεση αρμοδιο¬ 
τήτων της Υπουργού ΠΕΧΩΔΕ στους Υφυπουργούς ΠΕ¬ 
ΧΩΔΕ», (ΦΕΚ 1484τ.Β'). 







ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

7. Την αρ. 1100383/1330/Α. 0006/31.10.2001 κοινή από¬ 
φαση ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών (ΦΕΚ 1485 τ.Β'), 
αποφασίζουμε: 

Καθορίζουμε τη μηνιαία αμοιβή του Προέδρου και Διευ- 
θύνονταΣυμβούλουτου Διοικητικού Συμβουλίου της Τ.Ε.Ο. 
Α.Ε. στο ποσό των τεσσάρων χιλιάδων (4.000) ΕΥΡΩ. 

Η ισχύς της απόφασης αυτής αρχίζει από τις 20.9.2001. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 2002 

οι ΥΦΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΦΛΩΡΙΔΗΣ I. ΤΣΑΚΛΙΔΗΣ 

-♦- 

Αριθ. 40979/0050 (4) 

Τροποποίηση της 166804/0050/17.12.2001 (ΦΕΚ1757/Β/ 
31.12.2001) κοινής απόφασης των Υπουργών Οικονο¬ 
μικών και Δημόσιας Τάξης «Επέκταση πληρωμής απο¬ 
δοχών μέσω Διατραπεζικού Συστήματος στους Ειδι¬ 
κούς Φρουρούς και Συνοριακούς Φύλακες της Ελληνι¬ 
κής Αστυνομίας». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

1. Έχοντας υπόψη τις διατάξεις: 
α) Του άρθρου 1 παρ. 5του Ν. 2303/95 «Περίπληρωμής 
αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις» (ΦΕΚ 80/Α/95) όπως αντι- 
καταστάθηκαν με το άρθρο 15 του Ν. 2837/2000 (ΦΕΚ 
178/Α/2000). 

β) Του Ν. 2362/95 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

γ) Του Π.Δ. 151/98 «Διαδικασία ελέγχου, εκκαθάρισης 
και εντολής πληρωμής των δαπανών του Δημοσίου». 

δ) Του άρθρου 5 παρ. 1 του Ν. 2622/1998 (Α-138) καιτου 
άρθρου 9παρ. ΙΟτου Ν. 2734/1999 (Α-161). 
ε) Του άρθρου 31 παρ. 4εδάφ. β'του Ν. 2768/1999 (Α-273). 
στ) Του Ν. 2800/2000 (Α-41) «Αναδιάρθρωση Υπηρε¬ 
σιών Υ.Δ.Τ., Σύσταση Αρχηγείου Ελληνικής Αστυνομίας 
και άλλες διατάξεις». 

ζ) Της υπ’ αριθ. 2020401/2513/0022/26.3.1997 απόφα¬ 
σης του Υφυπουργού Οικονομικών «Καθορισμός των 
Τραπεζών και Πιστωτικών Ιδρυμάτων, που συμμετέχουν 
στο νέο σύστημα πληρωμής των αποδοχών των υπαλλή¬ 
λων του Υπουργείου Οικονομικών». 

η) Της υπ’ αριθ. 2041609/1011/0022/5.6.1997 απόφα¬ 
σης του Υφυπουργού Οικονομικών «Διαδικασία τρόπου 
πληρωμής αποδοχών υπαλλήλων Υπουργείου Οικονομι¬ 
κών, Δ/νσης Κρατικών Λαχείων, Μ.Τ.Π.Υ. και Ν.Π.Δ.Δ. που 
εποπτεύονται απ’ αυτό και μισθοδοτούνται σύμφωνα με 
το νέο σύστημα πληρωμής Ν. 2303/1995, καθώς και υπαλ¬ 
λήλων του Ελεγκτικού Συνεδρίου». 

θ) Της υπ’ αριθ. 2027709/1252/0022/30.4.1998 απόφα¬ 
σης του Υφυπουργού Οικονομικών «Επέκταση της υπ’ 
αριθ. 2041609/1011/0022/5.6.1997 απόφασης του 
Υπουργού Οικονομικών περί της διαδικασίας τρόπου 
πληρωμής αποδοχών υπαλλήλων Υπουργείου Οικονομι¬ 
κών κ.λπ. και στα λοιπά Υπουργεία, Ν.Π.Δ.Δ και λοιπούς 
φορείς του Δημοσίου». 

ι) Της υπ’ αριθ. 2054306/1946/0050/19.8.1998 κοινής 


απόφασης Υπουργών Οικονομικών και Δημόσιας Τάξης 
«Επέκταση πληρωμής αποδοχών μέσω Τραπεζών στο 
προσωπικό (αστυνομικό, πυροσβεστικό και πολιτικό) του 
Υπουργείου Δημόσιας Τάξης. 

ια)Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» όπως προστέθηκε με το άρθρο 27 
του Ν. 2081/92 και τροποποιήθηκε με το άρθρο 1 παρ. 2 
του Ν. 2469/97. 

ιβ) Της υπ’ αριθμ. 7004/3/31/30.10.2001 απόφασης του 
Πρωθυπουργού καιτου Υπουργού Δημόσιας Τάξης «Ανά¬ 
θεση αρμοδιοτήτων στον Υφυπουργό Δημόσιας Τάξης. 

ιγ) Της υπ’ αριθ. 1100383/1330/Α0006/31.10.2001 κοι¬ 
νής απόφασης Πρωθυπουργού και Υπουργού Οικ/κών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ 1485/Β/31.10.2001). 

2. Την από 4.4. 2001 Σύμβαση του Ελληνικού Δημοσίου 
(Υπουργείο Οικονομικών) με την «ΔΙΑΤΡΑΠΕΖΙΚΑ ΣΥΣΤΗ¬ 
ΜΑΤΑ Α.Ε.» και την Ένωση Ελληνικών Τραπεζών. 

3. Την ανάγκη επέκτασης του νέου συστήματος πληρω¬ 
μής αποδοχών μέσω Τραπεζών στους Ειδικούς Φρου¬ 
ρούς και Συνοριακούς Φύλακες της Ελληνικής Αστυνο- 
μίας. 

4. Το γεγονός ότι, από τις διατάξεις της απόφασης αυ¬ 
τής δεν προκαλείται οικονομική επιβάρυνση στον Κρατι¬ 
κό Προϋπολογισμό για το έτος 2002 καθώς και για τα επό¬ 
μενα έτη, πλέον της συμβατικής υποχρέωσης του Δημο¬ 
σίου με βάση την από 4 Απριλίου 2001 Σύμβαση του 
Ελληνικού Δημοσίου, μετά της Ένωσης Ελληνικών Τρα¬ 
πεζών και της ΔΙΑΣ Α.Ε., αποφασίζουμε: 

Η παράγραφος 5 της υπ’ αριθμ. 166804/0050/ 
17.12.2001 (ΦΕΚ 1757/Β/31.12.2001) κοινής απόφασης 
Υπουργών Οικονομικών και Δημόσιας Τάξης αντικαθίστα¬ 
ται ως ακολούθως: 

«5. Η ισχύς της παρούσας αρχίζει από 1.6.2002, ημερο¬ 
μηνία έναρξης πληρωμής των αποδοχών των Ειδικών 
Φρουρών και Συνοριακών Φυλάκων μέσω Τραπεζικού Συ¬ 
στήματος». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Απριλίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΜΑΛΕΣΙΟΣ 
-♦- 

Αριθ. 2/17259/0022 (5) 

Έγκριση νυκτερινής απασχόλησης προς συμπλήρωση 
της υποχρεωτικής ενός φύλακα με σχέση εργασίας 
ιδιωτικού δικαίου αορίστου χρόνου του Ταμείου 
Παρ/κών και Δανείων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αντικαταστά- 
θηκαν από το άρθρο 15 του Ν. 2592/1998. 

2. Τις διατάξεις του Δ/τος 515/70 «περί χρονικών ορίων 
εργασίας μισθωτών» όπως συμπληρώθηκαν από το Ν.Δ. 
264/73. 

3. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας ιδιωτικού δικαίου του Δημόσι¬ 
ου τωνΟ.Τ.Α. και των λοιπών Ν.Π.Δ.Δ.». 

4. Την αριθμ. 2/13071/0022/18.5.99 εγκύκλιο της 22ης 
Δ/νσης Μισθολογίου του Γ.Λ.Κ. 

5. Την αριθμ. 2/80345/8.11.99 κοινή υπουργική απόφα¬ 
ση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν. 1943/91». 

6. Τις υπάρχουσες υπηρεσιακές ανάγκες. 

7. Το γεγονός ότι, από τις διατάξεις της παρούσης προ- 
καλείται δαπάνη ύψους 3.085 Ευρώ που θα καλυφθεί από 
τις πιστώσεις του ΚΑΕ 0263 του προϋπολογισμού του 
Τ.Π. και Δανείων έτους 2002, αποφασίζουμε: 

Εγκρίνουμε την απασχόληση για 25 νυκτερινές ώρες 
εργασίμων ημερών το μήνα προς συμπλήρωση της υπο¬ 
χρεωτικής σε ένα φύλακα ιδιωτικού δικαίου αορίστου 
χρόνου του Ταμείου Παρ/κών και Δανείων για το χρονικό 
διάστημα που αρχίζει ένα (1) μήνα πριν τη δημοσίευση 
της παρούσας απόφασης στην Εφημερίδα της Κυβερνή- 
σεως μέχρι 31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2002 
Ο Γενικός Γραμματέας 
Δημοσιονομικής Πολιτικής 

I. ΚΟΥΣΟΥΛΑΚΟΣ 

-♦- 

Αριθ. 472/2002 (6) 

Έγκριση προγράμματος οικονομικών ενισχύσεων για την 
εξυγίανση του κτηνοτροφικού κεφαλαίου της χώρας 
έτους 2002 με έγκριση ή/και οικονομική συμμετοχή 
της Κοινότητας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 6 του Ν.1558/85 (Α’ 137), «Κυβέρνηση 
και Κυβερνητικά Όργανα». 

β) Του Ν.Δ. 131/74, «Περί οικονομικών ενισχύσεων στη 
γεωργική, κτηνοτροφική, δασική και αλιευτική παραγω¬ 
γή» και την τροποποίησή του με το Ν. 1409/83 (Α' 199) και 
το άρθρο 39, παραγρ. 10 του Ν. 2065/92 (Α' 113). 

2. Την απόφαση 90/424/ΕΟΚτου Συμβουλίου ΕΟΚτης 
26ης Ιουνίου 1990, όπως έχει τροποποιηθεί και ισχύει. 

3. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΑΊ37), που προστέθηκε με το άρ¬ 
θρο 27 του Ν. 2081/92 (Α' 154) και αντικαταστάθηκε από 
την παράγραφο 2α του άρθρου 1 του Ν. 2468/97 (Α' 38), 
και το γεγονός ότι από την εφαρμογή της παρούσας θα 
επιβαρυνθεί ο κρατικός προϋπολογισμός όπως ορίζει το 
κείμενο της απόφασης. 

4. Την εισήγηση του Υπουργείου Γεωργίας, αποφασί¬ 
ζουμε: 

Εγκρίνουμε το πρόγραμμα οικονομικών ενισχύσεων για 
την εξυγίανση του ζωικού κεφαλαίου της χώρας (πρόλη¬ 
ψη, καταπολέμηση, εκρίζωση, έκτακτες επεμβάσεις) 
έτους 2002, στα πλαίσια των εφαρμοζομένων προγραμ¬ 
μάτων εξυγίανσης της κτηνοτροφίας με Κοινοτική έγκρι¬ 
ση και οικονομική συμμετοχή. 

Για την εφαρμογή του παρόντος προγράμματος οικο¬ 
νομικών ενισχύσεων εγκρίνεται η διάθεση πιστώσεων συ¬ 
νολικού ύψους δέκα έξι εκατομμυρίων, τριακοσίων τριά¬ 
ντα οκτώ χιλιάδων, τριακοσίων δώδεκα Ευρώ 
(16.338.312,00 € ) απότονΤακτικό Προϋπολογισμό του 
Υπουργείου Γεωργίας στον Κ.Α 5329 Φ.29/110. 


Οι δραστηριότητες που ενισχύονται, οι δικαιούχοι, τα 
ανώτατα ποσά ενίσχυσης, οι όροι και οι προϋποθέσεις χο¬ 
ρήγησης των οικονομικών ενισχύσεων έχουν ως εξής: 

ΜΕΡΟΣ Α': ΕΙΔΙΚΕΣ ΔΙΑΤΑΞΕΙΣ 

1. Υποχρεωτική θανάτωση ή σφαγή λοιμοβλήτων ή λοι- 
μυπόπτων ζώων 

Από αφθώδη πυρετό και ασθένειες που περιλαμβάνο¬ 
νται στο Κεφάλαιο I «επείγουσες παρεμβάσεις», άρθρο 3 
της απόφασης του Συμβουλίου 90/424/ΕΌΚ, το Ν. 
3196/55 (Α' 98) «περί διατάξεων τινών αφορωσώντην κα¬ 
ταπολέμηση του αφθώδους πυρετού», το Π.Δ/μα 36/87 
(Α' 10) «μέτρα για την καταπολέμηση του αφθώδους πυ¬ 
ρετού, σε εναρμόνιση με την Οδηγία 85/511/ΕΟΚ» και την 
απόφαση του Συμβουλίου 90/424/ΕΟΚ σχετικά με ορι¬ 
σμένες δαπάνες στον κτηνιατρικό τομέα. 

α) Δικαιούχοι: 

Φυσικά ή νομικά πρόσωπα που θατους επιβληθεί με Νο¬ 
μαρχιακή Απόφαση η υποχρεωτική θανάτωση και κατα¬ 
στροφή των ζώων τους, όταν προσβληθούν ή μολυνθούν 
ή είναι ύποπτα προσβολής ή μόλυνσης από τα ανωτέρω 
νοσήματα. 

β) Ύψος ενίσχυσης: 

Ποσοστό 100% της εν ζωή αξίας των ζώων που θανατώ¬ 
νονται και καταστρέφονται, εκτιμώμενης και προτεινόμε- 
νης από Τριμελή Επιτροπή σύμφωνα με τα κριτήρια που 
προβλέπονται στην ισχύουσα απόφαση δικαιολογητικών 
και εντός των ακολούθων χρηματοδοτικών πλαισίων: 

• Σε ότι αφορά την κατά μέσο όρο ενίσχυση που κατα¬ 
βάλλεται για όλα τα ζώα του ιδίου είδους που θανατώνο¬ 
νται στην ίδια εκτροφή, μέχριτου μεγίστου ποσού των: 

- 780 € , προκειμένου για βοοειδή, 

-104 € , προκειμένου για αιγο-πρόβατα, 

-104 € , προκειμένου για χοίρους. 

• Σε ότι αφοράτην ανώτατη ενίσχυσηπου μπορεί να κα¬ 
ταβληθεί για ένα ζώο, σε: 

- 2.600 € , προκειμένου για βοοειδές, 

- 260 € , προκειμένου για αιγο-πρόβατο, 

- 260 € , προκειμένου για χοίρο. 

Η εκτίμηση της Τριμελούς Επιτροπής επέχει θέση πρό¬ 
τασης μη δεσμευτικής για τη Διοίκηση, υποκείμενης σε οι¬ 
κονομικό και επιδημιολογικό έλεγχο, και ενδεχομένως σε 
τροποποίηση, απότηνοικεία Νομαρχιακού επιπέδου Κτη¬ 
νιατρική Υπηρεσία, κατά τα οριζόμενα στην ισχύουσα 
απόφαση δικαιολογητικών. 

Η συμμετοχή της Κοινότητας μπορεί να ανέλθει σε πο¬ 
σοστό μέχρι 60% των δαπανών για την καταπολέμηση των 
ανωτέρω νοσημάτων. 

2. Απολύμανση μολυσμένων εκτροφών, καταστροφή 
μολυσμένων ζώων, ζωικών προϊόντων και ζωοτροφών 

Στις μολυσμένες από τα νοσήματα της δραστηριότητας 
(1) της παρούσας εκτροφές, όπου επιβάλλεται η διενέρ¬ 
γεια απολυμάνσεων ή / και απεντομώσεων, η Κοινότητα 
μπορεί να καλύψει ποσοστό μέχρι 50% των σχετικών δα¬ 
πανών (υλικά, προσωπικό, μέσα κίνησης κ.λπ.). 

Ομοίως, για την καταστροφή ζώων προσβεβλημένων ή 
μολυσμένων από νοσήματα της δραστηριότητας (1), κα¬ 
θώς και ζωικών προϊόντων και ζωοτροφών, η Κοινότητα 
μπορεί να καλύψει ποσοστό μέχρι 50% των σχετικών δα¬ 
πανών (αποζημιώσεις, υλικά, μεταφορικά, προσωπικό 
κ.λπ.). 

3. Προμήθεια βιολογικών προϊόντων και εκτέλεση εμ¬ 
βολιασμών για έλεγχο των νοσημάτων της δραστηριότη¬ 
τας (1) της παρούσας. 

Για τη διενέργεια επείγοντος ή προληπτικού εμβολια¬ 
σμού κατά των νοσημάτων της δραστηριότητας (1), η 
συμμετοχή της Κοινότητας μπορεί να ανέλθει σε ποσοστό 
μέχρι 100% για την προμήθεια ορισμένων βιολογικών 
προϊόντων και 50% για τις δαπάνες εκτέλεσης εμβολια¬ 
σμών. 

4. Εφαρμογή προγράμματος ελέγχου ή / και εκρίζωσης 
του μελιταίου πυρετού των αιγοπροβάτων 

4.1. Σφαγή των προσβεβλημένων από βρουκέλλωση 
(μελιταίο πυρετό) αιγοπροβάτων. 

α) Δικαιούχοι 

Φυσικάήνομικάπρόσωπαπουθατους επιβληθεί, με Νο¬ 
μαρχιακή Απόφαση ή με απόφαση της Δ/νσης Υγείας των 
Ζώων (Κ.Υ), υποχρεωτική θανάτωση ή σφαγή των προ¬ 
σβεβλημένων από μελιταίο πυρετό ζώων τους στα πλαίσια 
προγράμματος ελέγχου / εκρίζωσης της βρουκέλλωσης 
(μελιταίου πυρετού) των αιγοπροβάτων που εφαρμόζεται 
υποχρεωτικά από τις Κτηνιατρικές Υπηρεσίες του Υπουρ¬ 
γείου Γεωργίας,σύμφωνα με το άρθρο 24 της απόφασης 
2001/853/ΕΚ της Ε. Επιτροπής της 3.12.2001. 

β) Ύψος ενίσχυσης 

(1) Στους κτηνοτρόφους, φυσικά ή νομικά πρόσωπα, 
που θανατώνουν ή σφάζουντα προσβεβλημένα από μελι- 
ταίο πυρετό αιγοπρόβατά τους, σύμφωνα με τους όρους 
του εφαρμοζόμενου από τις Κτηνιατρικές Υπηρεσίες του 
Υπουργείου Γεωργίας προγράμματος, χορηγείται οικο¬ 
νομική ενίσχυση ως εξής, ανάλογα με το βαθμό βελτίω¬ 
σης και την εκτιμώμενη ατομική αξία και υγειονομική κα¬ 
τάσταση των ζώων: 

• Σε ότι αφορά την κατά μέσο όρο ενίσχυση που κατα¬ 
βάλλεται για όλα τα ζώα του ιδίου είδους που σφάζονται 
ή θανατώνονται στην ίδια εκτροφή, μέχρι του μεγίστου 
ποσού των 80 € . 

• Σε ότι αφορά την ανώτατη ενίσχυση που μπορεί να 
καταβληθεί για ένα ζώο, σε 200 € . 

Η Κοινότητα μπορεί να καλύψει ποσοστό έως 50 % των 
σχετικών δαπανών. 

(2) Το ποσό της αξίας του σφαγίου δεν συμπεριλαμβά- 
νεται στις παραπάνω ενισχύσεις. 

(3) Τα ποσά της ενίσχυσης μειώνονται έως και κατά 50% 
σε περίπτωση που ο δικαιούχος δεν τήρησε έστω και ένα 
από τους όρους του προγράμματος. 

(4) Τυχόν μερική ή ολική κατάσχεση και καταστροφή 
του σφαγίου κατά τον κρεοσκοπικό έλεγχο, ανεξάρτητα 
αιτιολογίας, δεν συνεπάγεται καταβολή συμπληρωματι¬ 
κής οικονομικής ενίσχυσης, πέραν της προβλεπόμενης 
στην παράγραφο (β). 

4.2 Προμήθεια εμβολίου και διενέργεια προληπτικών 
εμβολιασμών για την εφαρμογή του προγράμματος ελέγ¬ 
χου της βρουκέλλωσης (μελιταίου πυρετού) αιγοπροβά¬ 
των, σύμφωνα με το άρθρο 24 της απόφασης 
2001/853/ΕΚ της Ε.Επιτροπής της 3.12.2001. 

Η Κοινότητα μπορεί να καλύψει ποσοστό έως 50 % των 
σχετικών δαπανών. 

4.3. Διενέργεια εργαστηριακών διαγνωστικών εξετάσε¬ 
ων και δοκιμασιών στα πλαίσια εφαρμογής του προγράμ¬ 
ματος εκρίζωσης βρουκέλλωσης (μελιταίου πυρετού) 
των αιγοπροβάτων, σύμφωνα με το άρθρο 24 της απόφα¬ 
σης 2001 /853/ΕΚ της Ε.Επιτροπής της 3.12.2001. 

Η Κοινότητα μπορεί να καλύψει ποσοστό έως 50 % των 
σχετικών δαπανών. 

4.4 Πρόσληψη επί συμβάσει κτηνιάτρων ή ανανέωση 
των συμβάσεων των ήδη υπηρετούντων κτηνιάτρων, που 
προσλαμβάνονται ειδικά για το πρόγραμμα, σύμφωνα με 


το άρθρο 24 της απόφασης 2001/853/ΕΚ της Ε.Επιτρο¬ 
πής της 3.12.2001. 

Η Κοινότητα μπορεί να καλύψει ποσοστό έως 50 % των 
σχετικών δαπανών. 

5. Εφαρμογή προγράμματος ελέγχου ή / και εκρίζωσης 
της βρουκέλλωσης και της φυματίωσης των βοοειδών 

α) Δικαιούχοι 

Φυσικά ή Νομικά Πρόσωπα που εφαρμόζουν στις 
εκτροφές τους πρόγραμμα εξυγίανσης από: 

ί. Τη βρουκέλλωση των βοοειδών, στους Νομούς Αττι¬ 
κής,Θεσσαλονίκης, Κιλκίς, Δράμας και Ημαθίας. 

Ν. Τη φυματίωση των βοοειδών, στους Νομούς Αττι¬ 
κής,Θεσσαλονίκης, Κιλκίς και Ημαθίας. 

σύμφωνα με τα άρθρα 8 και 14 αντίστοιχα της απόφα¬ 
σης 2001/853/ΕΚτηςΕ.Επιτροπήςτης 3.12.2001, υπάτην 
προϋπόθεση ότι τηρούν πιστά τους όρους των σχετικών 
προγραμμάτων. 

Σε ολόκληρη τη χώρα εφαρμόζεται πρόγραμμα επιτή¬ 
ρησης και εκρίζωσης φυματίωσης, βρουκέλλωσης καιεν- 
ζωοτικής λεύκωσης των βοοειδών. 

β) Ύψος ενίσχυσης 

(1) Στα φυσικά ή νομικά πρόσωπα που σφάζουντα βοο¬ 
ειδή τους λόγω φυματίωσης, βρουκέλλωσης ή λεύκωσης 
σύμφωνα με τους όρους των εφαρμοζόμενων από τις 
Κτηνιατρικές Υπηρεσίες προγραμμάτων, χορηγείται εφά¬ 
παξ οικονομική ενίσχυση που έχει κατ’ανώτατο όριο ως 
εξής, ανάλογα με το βαθμό βελτίωσης, την εκτιμώμενη 
ατομική αξία καιτην ατομική υγειονομική και παραγωγική 
κατάσταση του ζώου: 

• Σε ότι αφορά την κατά μέσο όρο ενίσχυση που κατα¬ 
βάλλεται για όλα τα ζώα του ιδίου είδους που θανατώνο¬ 
νται στην ίδια εκτροφή, μέχρι του μεγίστου ποσού των 
600 € . 

• Σε ότι αφορά την ανώτατη ενίσχυση που μπορεί να κα¬ 
ταβληθεί για ένα ζώο, σε 2000 € . 

Η Κοινότητα μπορεί να καλύψει ποσοστό έως 50 % των 
σχετικών δαπανών. 

(2) Τα ποσά της ενίσχυσης μειώνονται έως και κατά 50% 
σε περίπτωση που ο δικαιούχος δεντήρησε έστω και έναν 
από τους όρους του προγράμματος. Εξαίρεση αποτε¬ 
λούν οι περιπτώσεις εκείνες κατά τις οποίες δεν τηρήθη¬ 
καν όροι του προγράμματος χωρίς υπαιτιότητα των κτη¬ 
νοτροφών ή για λόγους ανωτέρας βίας. 

(3) Το ποσό της αξίας του σφαγίου δεν συμπεριλαμβά- 
νεται στις ανωτέρω ενισχύσεις. 

(4) Τυχόν μερική ή ολική κατάσχεση και καταστροφή 
του σφαγίου κατά τον κρεοσκοπικό έλεγχο,ανεξάρτητα 
αιτιολογίας,δεν συνεπάγεται την καταβολή συμπληρω¬ 
ματικής οικονομικής ενίσχυσης, πέραν της προβλεπόμε¬ 
νης στην παράγραφο (β). 

6. Εφαρμογή προγράμματος επιτήρησης και ελέγχου 
ή/και εκρίζωσης Μεταδοτικών Σπογγωδών Εγκεφαλοπα- 
θειών (ΜΣΕ) των αιγο-προβάτων 

6.1 Θανάτωση αιγοπροβάτων προσβεβλημένων είτε 
από τρομώδη νόσο (δοΓαρίθ) είτε από Σπογγώδη Εγκε- 
φαλοπάθεια Βοοειδών (ΣΕΒ). 

α) Δικαιούχοι 

Φυσικά ή νομικά πρόσωπα που θατους επιβληθεί με Νο¬ 
μαρχιακή απόφαση υποχρεωτική θανάτωση και κατα¬ 
στροφή ζώων ή καταστροφή ζωικών προϊόντων ή ζωο¬ 
τροφών λόγω μόλυνσης ή υποψίας μόλυνσης από τον αι- 
τιολογικό παράγοντα της τρομώδους νόσου ή της ΣΕΒ, 
σύμφωνα με το άρθρο 29 της απόφασης 2001 /853/ΕΚτης 
Ε.Επιτροπής της 3.12.2001. 

β) Ύψος ενίσχυσης 

Ποσοστό 100% της εν ζωή αξίας των ζώων που θανατώ¬ 
νονται και καταστρέφονται ή της αξίας των ζωικών προϊό¬ 
ντων ή ζωοτροφών που καταστρέφονται, εκτιμώμενης 
απόΤριμελή Επιτροπή, σύμφωνα με τις προϋποθέσεις και 
εντός των χρηματοδοτικών ορίων που καθορίζονται στην 
παράγραφο 1 (β) των Ειδικών Διατάξεων της παρούσας. 

Η συμμετοχή της Κοινότητας μπορεί να ανέλθει σε πο¬ 
σοστό 50% της σχετικής δαπάνης. 

6.2 Διενέργεια εργαστηριακών διαγνωστικών εξετάσε¬ 
ων και δοκιμασιών στα πλαίσια εφαρμογής του προγράμ¬ 
ματος επιτήρησης και εκρίζωσης της τρομώδους νόσου, 
σύμφωνα με το άρθρο 29 της απόφασης 2001 /853/ΕΚτης 
Ε. Επιτροπής της 3.12.2001. 

Η συμμετοχή της Κοινότητας μπορεί να ανέλθει σε πο¬ 
σοστό 50 %της δαπάνης. 

6.3 Διενέργεια απολυμάνσεων στα πλαίσια εφαρμογής 
του προγράμματος επιτήρησης και εκρίζωσης της τρο¬ 
μώδους νόσου, σύμφωνα με το άρθρο 29 της απόφασης 
2001 /853/ΕΚτης Ε. Επιτροπήςτης 3.12.2001. 

Η συμμετοχή της Κοινότητας μπορεί να ανέλθει σε πο¬ 
σοστό 50% της δαπάνης. 

7. Εφαρμογή προγράμματος επιτήρησης και εκρίζω¬ 
σης Σπογγώδους Εγκεφαλοπάθειας των βοοειδών (ΣΕΒ) 

7.1 Θανάτωση βοοειδών προσβεβλημένων από Σπογ¬ 
γώδη Εγκεφαλοπάθεια (ΣΕΒ) 

α) Δικαιούχοι 

Φυσικά ή νομικά πρόσωπα που θατους επιβληθεί με Νο¬ 
μαρχιακή απόφαση υποχρεωτική θανάτωση και κατα¬ 
στροφή ζώων ή καταστροφή ζωικών προϊόντων ή ζωο¬ 
τροφών λόγω μόλυνσης ή υποψίας μόλυνσης από τον αι- 
τιολογικό παράγοντα της σπογγώδους εγκεφα- 
λοπάθειας, σύμφωνα με το άρθρο 4 της απόφασης 
2001 /854/ΕΚτης Ε. Επιτροπήςτης 3.12.2001. 

β) Ύψος ενίσχυσης 

Ποσοστό 100% της εν ζωή αξίας των ζώων που θανατώ¬ 
νονται και καταστρέφονται ή της αξίας των ζωικών προϊό¬ 
ντων ή ζωοτροφών που καταστρέφονται εκτιμώμενης 
απόΤριμελή Επιτροπή, σύμφωνα με τις προϋποθέσεις και 
εντός των χρηματοδοτικών ορίων που καθορίζονται στην 
παράγραφο 1 (β) των Ειδικών Διατάξεων της παρούσας. 

Η συμμετοχή της Κοινότητας μπορεί να ανέλθει σε πο¬ 
σοστό 50% της σχετικής δαπάνης. 

7.2 Διενέργεια εργαστηριακών διαγνωστικών εξετάσε¬ 
ων και δοκιμασιών στα πλαίσια εφαρμογής του προγράμ¬ 
ματος επιτήρησης της σπογγώδους εγκεφαλοπάθειας, 
σύμφωνα με το άρθρο 4 της απόφασης 2001 /854/ΕΚτης 
Ε. Επιτροπήςτης3.12.2001. 

Στην κατηγορία αυτή περιλαμβάνονται και οι δαπάνες 
που προκύπτουν από τη σύναψη Συμβάσεων ανάθεσης έρ¬ 
γου μεταξύ Υπουργείου Γεωργίας και Ερευνητικών ή Ακα¬ 
δημαϊκών Φορέων εκτός εποπτείας του Υπουργείου, οι 
οποίοι ορίζονται από το Υπουργείο Γεωργίας σαν Εργαστή¬ 
ρια Αναφοράς ή Εξουσιοδοτημένα Εργαστήρια στα πλαί¬ 
σια του παρόντος προγράμματος και διενεργούν εργαστη¬ 
ριακές εξετάσεις για τη διαπίστωση του αιτιολογικού παρά¬ 
γοντα ΣΕΒ για λογαριασμό του Υπουργείου Γεωργίας. 

Η συμμετοχή της Κοινότητας μπορεί να ανέλθει σε πο¬ 
σοστό 50 %της δαπάνης. 

7.3 Διενέργεια απολυμάνσεων στα πλαίσια εφαρμογής 
του προγράμματος επιτήρησης της σπογγώδους εγκε- 
φαλοπάθειας, σύμφωνα με το άρθρο 4 της απόφασης 
2001/854/ΕΚ της Ε.Επιτροπής της 3.12.2001. 


Η συμμετοχή της Κοινότητας μπορεί να ανέλθει σε πο¬ 
σοστό 50% της δαπάνης. 

8. Ενίσχυση για εφαρμογή άλλων προγραμμάτων που 
θα εφαρμοστούν κατά τη διάρκεια ισχύος της παρούσας 
απόφασης με έγκριση ή / και οικονομική συμμετοχή της 
Κοινότητας. 

8.1 Ερευνητικό Πρόγραμμα διερεύνησηςεντόμων-ξενι- 
στών καταρροϊκού πυρετού. 

Εγκρίνεται η εφαρμογή ερευνητικού προγράμματος 
επιδημιολογικής διερεύνησηςτου καταρροϊκού πυρετού 
(ΚΠ) στην Ελληνική επικράτεια, το οποίο περιλαμβάνει 
ορολογική και εντομολογική διερεύνηση και χαρτογρά¬ 
φηση των γεωγραφικών και εποχιακών διακυμάνσεων 
διασποράς των ξενιστών ΚΠ και θα εφαρμοστεί υπό την 
αιγίδα του Παγκόσμιου Εργαστηρίου Αναφοράς ΚΠ σε 
ολόκληρη την ανατολική Μεσόγειο, σύμφωνα με τη Σύμ¬ 
βαση ΘΕΚ2-2000-00611 που εγκρίθηκε στα πλαίσια του V 
Κοινοτικού Πλαισίου Ερευνητικών Δραστηριοτήτων. 

Οι επιλέξιμες δαπάνες του Έλληνα Εταίρου περιλαμβά¬ 
νουν προμήθεια μονίμων και αναλωσίμων υλικών και εξο¬ 
πλισμού, διαμόρφωση και συμπλήρωση εργαστηριακών 
εγκαταστάσεων, καθώς και δαπάνες εκπαίδευσης, μετα¬ 
κίνησης και ειδικής αμοιβής του προσωπικού του Τρήμα¬ 
τος Λοιμωδών και Παρασιτικών Νοσημάτων της Δ/νσης 
Υγείας των Ζώων (ΚΎ) και των Εργαστηρίων Ιολογίας και 
Παρασιτολογίας του Κ.Κ.Ι.Α. που συμμετέχει στη σύντα¬ 
ξη, εκτέλεση και διαχείριση του προγράμματος. 

α) Δικαιούχοι 

Φυσικά ή νομικά πρόσωπα που εμπλέκονται ,είτε με 
προσφορά αγαθών ή υπηρεσιών, στην εφαρμογή του 
προγράμματος σύμφωνα με τη Σύμβαση ΘΙ.Κ2-2000- 
00611. 

β) Ύψος ενίσχυσης 

Ποσοστό 100%των επιλέξιμων δαπανών, σύμφωνα με τη 
Σύμβαση ΘΙΚ2-2000-00611, και μέχρι συνολικού ποσού 
ογδόντα οκτώ χιλιάδων σαράντα ενός € (88.041 € ). 

Η συμμετοχή της Κοινότητας ανέρχεται σε ποσοστό 50 
% των σχετικών δαπανών. 

8.2 Ερευνητικό Πρόγραμμα ελέγχου ασφάλειας και 
αποτελεσματικότητας εμβολίου νέας τεχνολογίας (γενε¬ 
τικής μηχανικής) κατά του καταρροϊκού πυρετού. 

Εγκρίνεται η εφαρμογή ερευνητικού προγράμματος 
για τον έλεγχο της ασφάλειας και της αποτελεσματικότη¬ 
τας εμβολίου νέας βιο-τεχνολογίας, που παρασκευάζεται 
με μεθόδους γενετικής μηχανικής, και αποσκοπεί στη 
σταθεροποίηση εμβολιακού στελέχους υψηλής αντιγονι- 
κής και μηδενικής λοιμογόνου ισχύος κατάλληλου για την 
προστασία έναντι όλων των οροτύπων ιού του ΚΠ. 

Το πρόγραμμα αυτό θα εφαρμοστεί υπό την αιγίδα του 
Παγκόσμιου Εργαστηρίου Αναφοράς ΚΠ με συμμετοχή 
των Πανεπιστημίων της Οξφόρδης και του Αόθτάθθπ, του 
Ερευνητικού Ινστιτούτου Οπάθείθΐροοά της Ν. Αφρικής, 
του Τμήματος Λοιμωδών Νοσημάτων της Δ/νσης Υγείας 
των Ζώων (ΚΎ) και του Εργαστηρίου Ιολογίαςτου Κ.Κ.Ι.Α, 
σύμφωνα με τη σύμβαση ΘΕΚ2-ΟΤ-2001-01722 που 
εγκρίθηκε στα πλαίσια του V Κοινοτικού Πλαισίου Ερευ¬ 
νητικών Δραστηριοτήτων. 

Οι επιλέξιμες δαπάνες του Έλληνα Εταίρου περιλαμβά¬ 
νουν προμήθεια μονίμων και αναλωσίμων υλικών και εξο¬ 
πλισμού, διαμόρφωση και συμπλήρωση εργαστηριακών 
εγκαταστάσεων, καθώς και δαπάνες εκπαίδευσης, μετακί¬ 
νησης και ειδικής αμοιβής του προσωπικού του Τμήματος 
Λοιμωδών ΝοσημάτωντηςΔ/νσηςΥγείαςτων Ζώων και του 

Εργαστηρίου Ιολογίας του Κ.Κ.Ι.Α που συμμετέχει στη σύ¬ 
νταξη, εφαρμογή και διαχείριση του προγράμματος. 

α) Δικαιούχοι 

Φυσικά ή νομικά πρόσωπα που εμπλέκονται, είτε με 
προσφορά αγαθών ή υπηρεσιών, στην εφαρμογή του 
προγράμματος σύμφωνα με τη σύμβαση ΘΙΚ2-ΘΤ-2001- 
01722. 

β) Ύψος ενίσχυσης 

Ποσοστό 100% των επιλέξιμων δαπανών, σύμφωνα με 
τη σύμβαση ΘΙΚ2-ΘΤ-2001-01722, και μέχρι συνολικού 
ποσού πενήντα οκτώ χιλιάδων εξακοσίων ενενήντα τεσ¬ 
σάρων € (58.694 € ). 

Η συμμετοχή της Κοινότητας ανέρχεται σε ποσοστό 50 
% των σχετικών δαπανών. 

8.3 Κάθε άλλο πρόγραμμα ή δράση που θα εγκριθεί με 
ειδική και έκτακτη Κοινοτική απόφαση μετά την υπογρα¬ 
φή και κατά τη διάρκεια ισχύος της παρούσας απόφασης. 

Στην περίπτωση αυτή οι δικαιούχοι και το ύψος ενίσχυ¬ 
σης καθορίζονται στη σχετική Κοινοτική απόφαση και 
εξειδικεύονται με απόφαση του Υπουργού Γεωργίας. 

ΜΕΡΟΣ Β': ΓΕΝΙΚΕΣ ΔΙΑΤΑΞΕΙΣ 

1. Η εκτίμηση του βαθμού βελτίωσης και της εν ζωή 
αξίας των ζώων που πρόκειται να σφαγούν ή να θανατω¬ 
θούν, γίνεται από την τριμελή επιτροπή που ορίζεται από 
το άρθρο 5 της με αριθ. 272961 /26.4.1982 κοινής απόφα¬ 
σης Υπουργών Προεδρίας Κυβέρνησης και Γεωργίας. 

Η εκτίμηση θα αναφέρεται στην κατηγορία των ζώων 
και θα αφορά το βαθμό βελτίωσης και την ατομική παρα¬ 
γωγική και υγειονομική κατάσταση αυτών. 

Η εκτιμώμενη υπό της Τριμελούς Επιτροπής αξία των 
ζώων επέχει θέση πρότασης, υποκείμενης σε επιβεβαί¬ 
ωση και ενδεχόμενη τροποποίηση υπό της οικείας Νο¬ 
μαρχιακού επιπέδου Κτηνιατρικής Υπηρεσίας, σύμφω¬ 
να με τις ισχύουσες διατάξεις της απόφασης δικαιολο- 
γητικών. 

2. Τα κατά περίπτωση ποσοστά ή ποσά ενίσχυσης που 
ορίζονται με την παρούσα απόφαση μπορούν να μειω¬ 
θούν με απόφαση του Υπουργού Γεωργίας, ύστερα από 
πρόταση της αρμόδιας Κεντρικής Κτηνιατρικής Υπηρε¬ 
σίας,εφόσον οι πιστώσεις που εγκρίθηκαν δεν επαρκούν 
για να ενισχυθούν όλοι οι δικαιούχοι ή εφόσον τεκμηριω¬ 
θεί συνυπαιτιότητα, αμέλεια ή παράλειψή τους κατά την 
εκτέλεση της σχετικής δράσης. 

3. Τα δικαιολογητικά και ο τρόπος πληρωμής των δαπα¬ 
νών που προκύπτουν από την εφαρμογή της παρούσας 
απόφασης καθορίζονται στις αρ.325473 /18.06.1998 και 
386452/13.9.2000 αποφάσεις του Υπουργού Γεωργίας, 
όπως ισχύουν. 

4. Παραγωγοί (φυσικά ή νομικά πρόσωπα) που πήραν 
οικονομική ενίσχυση για δραστηριότητες που προβλέπο- 
νται από την παρούσα απόφαση από άλλα προγράμματα 
ή μέτρα του Υπουργείου Γεωργίαςή άλλων Υπουργείωνή 
αντιστρόφως, δεν μπορούν να πάρουν ενίσχυση από άλ¬ 
λη πηγή για την ίδια δραστηριότητα. 

5. Για την καταβολή των ενισχύσεων που αναφέρονται 
στην παρούσα, είναι απαραίτητη η συνεργασία των εν¬ 
διαφερομένων με τις αρμόδιες περιφερειακές Κτηνιατρι¬ 
κές Υπηρεσίες του Υπουργείου Γ εωργίας. 

Οι κτηνοτρόφοι που χαρακτηρίζονται από τις Κτηνιατρι¬ 
κές Υπηρεσίες ως μη συνεργάσιμοι αποκλείονται των ενι¬ 
σχύσεων που χορηγούνται από το Υπουργείο Γ εωργίας. 

6. Από τις πιστώσεις της παρούσας είναι δυνατό να κα¬ 
λυφθούν υποχρεώσεις για: 


α) Μισθοδοσία εποχιακού προσωπικού των Κτηνιατρι¬ 
κών Υπηρεσιών του Υπουργείου Γεωργίας, των Νομαρ¬ 
χιακών Αυτοδιοικήσεων και Εκπαιδευτικών ή Ερευνητι¬ 
κών Ιδρυμάτων της χώρας, εποπτευόμενων ή μη από το 
Υπουργείο Γεωργίας, που θα χρησιμοποιηθεί για την 
εκτέλεση δραστηριοτήτων της απόφασης, μέχρι ποσού 
τεσσάρων εκατομμυρίων εκατόν οκτώ χιλιάδων πεντακο- 
σίων ογδόντα τεσσάρων Ευρώ (4.108.584 € ). 

β) Ενίσχυση Εργαστηρίων του Τμήματος Κτηνιατρικής 
του Αριστοτέλειου Πανεπιστημίου Θεσσαλονίκης 
(Α.Π.Θ.), της Εθνικής Σχολής Δημόσιας Υγείας, άλλων 
Εκπαιδευτικών ή Ερευνητικών Ιδρυμάτων της χώρας και 
του εξωτερικού και Εργαστηρίων του Υπουργείου Γεωρ¬ 
γίας που συμμετέχουν, σε συνεργασία με τη Διεύθυνση 
Υγείας των Ζώων του Υπουργείου Γεωργίας, σε προ¬ 
γράμματα πρόληψης και καταπολέμησης νοσημάτωνπου 
προβλέπονται στην παρούσα απόφαση, ποσού μέχρι δύο 
εκατομμυρίων, εννιακοσίων τριάντα τεσσάρων χιλιάδων, 
επτακοσίων τριών Ευρώ (2.934.703 € ). 

γ) Έξοδα κινήσεως των υπαλλήλων που θα απασχολη¬ 
θούν από τις Κτηνιατρικές Υπηρεσίες για εφαρμογή προ- 
γραμμάτωντης παρούσας απόφασης,καθώς και εκτυπω- 
τικών, γραφικών κ.λπ. εργασιών για τον ίδιο σκοπό, μη δυ- 
νάμενων να υπερβούν το 1/10 της συνολικής δαπάνης, 
συνολικού ποσού μέχρι ή ενός εκατομμυρίου είκοσι επτά 
χιλιάδων εκατόν σαράντα έξι Ευρώ (1.027.146 € ). 

Η έγκριση του συγκεκριμένου ποσού, η κατανομή πι¬ 
στώσεων κατά φορέα εφαρμογής των μέτρων και οι λοι¬ 
πές λεπτομέρειες εφαρμογής, καθορίζονται με απόφαση 
του Υπουργού Γ εωργίας. 

δ) Προμήθεια μόνιμων και αναλώσιμων υλικών,καθώς 
και βιολογικών προϊόντων απαραίτητων για την εφαρμο¬ 
γή των προγραμμάτων εξυγίανσης της κτηνοτροφίας που 
προβλέπονται στην παρούσα απόφαση, ποσού μέχρι πε- 
ντακοσίων ογδόντα έξι χιλιάδων εννιακοσίων σαράντα 
ενός Ευρώ (586.941 € ). 

ε) Εφαρμογή του προγράμματος επιτήρησης και ελέγ¬ 
χου των σαλμονελλώσεων, ποσού μέχρι τριακοσίων πε¬ 
νήντα δύο χιλιάδων εκατόν εξήντα τεσσάρων Ευρώ 
(352.164 € ). 

7. Ο Υπουργός Γεωργίας με απόφασή του δύναται: 

α) Να προσδιορίζει επακριβώς τους δικαιούχους και τα 
ποσά ενίσχυσης, εφόσον είναι ανάγκη, και 

β) Να δίδει τις αναγκαίες διευκρινίσεις σε ότι αφορά την 
παρούσα απόφαση και να καθορίζει τις λεπτομέρειες για 
την υλοποίησή της. 

8. Η Α.Τ.Ε. αμείβεται με ποσοστό 0,3% επί των πληρω¬ 
μών που θα πραγματοποιηθούν για τις δραστηριότητες 
που εγκρίνονται με την απόφαση αυτή. 

9. Με τις πιστώσεις της παρούσας απόφασης, εφόσον 
επαρκούν, θα καλυφθούν και οικονομικές υποχρεώσεις 
προηγουμένων ή/και επομένων ετών, για δραστηριότη¬ 
τες που προβλέπονται σε αυτή. 

10. Η παρούσα απόφαση ισχύει από 1ης Ιανουάριου 
2002 και στο εξής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Β/17899/1275 (7) 

Τροποποίηση της Β/60975/5752/01 απόφασης του 
Υπουργού Μεταφορών και Επικοινωνιών ως προς τη 
διάθεση χρηματικού ποσού 264.123 Ευρώ για τη δημι¬ 
ουργία ενιαίου συστήματος πληροφόρησης, κρατή- 
σεως θέσεων και έκδοσης εισιτηρίων επιβατών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την Α/7710/198/97 (Β' 525) απόφαση του Υφυπουρ¬ 
γού Μεταφορών και Επικοινωνιών, όπως αυτή τροποποι¬ 
ήθηκε με τις Α/οικ.523/1/98 (Β' 48) και Β/60975/5752/01 
(Β' 546) όμοιες. 

2. Ότι το χρηματικό ποσό που εγκρίθηκε με την 
Β/60975/5752/01 απόφασή μας δεν επαρκεί για την ολο¬ 
κλήρωση του έργου αυτού σύμφωνα με τα στοιχεία της 
υποβληθείσας οικονομοτεχνικής μελέτης. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο μόνο 

Το άρθρο 2 της αριθ. Β/60975/5752/01 απόφασης του 
Υπουργού Μεταφορών και Επικοινωνιών, αντικαθίσταται 
ως εξής: 

«Άρθρο 2 

Από τον κοινό ειδικό τρεχούμενο λογαριασμό της περι- 
πτώσεως β της παραγράφου 2 του άρθρου 1 της ίδιας ως 
άνω υπουργικής απόφασης διατίθεται στη Διοίκηση του 
ΚΣΑΥΛΕ χρηματικό ποσό 264.123 Ευρώ για τη δημιουρ¬ 
γία με δική της μέριμνα ενιαίου συστήματος πληροφόρη¬ 
σης, κρατήσεως θέσεων και έκδοσης εισιτηρίων για τα 
δρομολόγια των ΚΤΕΛπου εξυπηρετούνται από τους δύο 
Κεντρικούς Σταθμούς Υπεραστικών Λεωφορείων στην 
Αθήνα (Κηφισού και Λιοσίων). 

Το παραπάνω χρηματικό ποσό διατίθεται σε τρεις (3) 
δόσεις και συγκεκριμένα: 

Α) Ποσό 88041 Ευρώ για την έναρξη των εργασιών, για 
το οποίο έχει ήδη εκδοθεί επιταγή στο όνομα του ΚΣΑΥΛΕ 
(αριθμ. 1 επιταγής, από 6.12.2001, με χρέωση του λογα¬ 
ριασμού 250 που τηρείται στο Ταχυδρομικό Ταμιευτήριο), 

Β) Ποσό 88041 Ευρώ μετά την υπογραφή της παρού¬ 
σας, για συνέχιση των εργασιών και 

Γ) Ποσό 88041 Ευρώ μετά την ολοκλήρωση του έργου 
εφόσον υποβληθούν τα τιμολόγια της όλης δαπάνης του 
έργου, η οποία (δαπάνη) θα ανέρχεται τουλάχιστον στο 
ύψος του διατιθέμενου ποσού. 

Η ολοκλήρωση του έργου διαπιστώνεται από επιτροπή 
αποτελούμενη από το Γενικό Διευθυντή Μεταφορών, το 
Διευθυντή της Διεύθυνσης Επιβατικών Μεταφορών και 
τον Προϊστάμενο του Τμήματος Υπεραστικών Συγκοινω- 
νιώντου Υπουργείου Μεταφορών και Επικοινωνιών. 

Εξουσιοδοτείται ο Διευθυντής της Δ/νσης Επιβατικών 
Μεταφορών για τη συμπλήρωση και έκδοση των σχετικών 
επιταγών του Ταχυδρομικού Ταμιευτηρίου και την από¬ 
δοση του ως άνω ποσού (σε τρεις δόσεις) στο νόμιμο εκ¬ 
πρόσωπο του ΚΣΑΥΛΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Απριλίου 2002 

Ο ΥΠΟΥΡΓΟΣ 

X. ΒΕΡΕΛΗΣ 


Αριθ. ΔΠΕ/4754 (8) 

Χαρακτηρισμός ως τοπίων ιδιαιτέρου φυσικού κάλλους 
των περιοχών Βαθύ και Βουρλιώτεςτου Δήμου Βαθέ- 
ος, Πυθαγόρειο, Πύργος, Παγώνδας και Μαυρατζέοι 
του Δήμου Πυθαγορείου, Μαραθόκαμπος, Νεοχώρι, 
Κουμέικα και Σκουρέικα του Δήμου Μαραθόκαμπου, 
Παλαιό Καρλόβασι, Ταμπάκικα, Λέκκα και Σταυρινή- 
δες του Δήμου Καρλοβάσου της νήσου Σάμου και των 
περιοχών Ακαμάτρα του Δήμου Βυδήλου Ικαρίας, Πέ- 
ζη και Λαγκάδα του Δήμου Ραχών Ικαρίας του Νομού 
Σάμου. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του υπ’ αριθμ. 1/1986 Π.Δ. «Καθορισμός αρμοδιοτή¬ 
των του Υπουργείου Αιγαίου» (ΦΕΚΑ' 158) και ειδικότερα 
το άρθρο 2 (παρ.3, εδ.ζ ,της περ. γγ') αυτού όπως ισχύει. 

β) Του άρθρου 4 του Ν. 1577/1985 όπως αντικαταστά- 
θηκε από το άρθρο 3 του Ν. 2831/2000 «Γενικός Οικοδο¬ 
μικός Κανονισμός και άλλες πολεοδομικές διατάξεις» 
(ΦΕΚ 140/Α713.6.2000) και ειδικότερα το τελευταίο εδά¬ 
φιο, παρ. Βτηςπαρ. 1 αυτού. 

γ) Του υπ’ αριθμ. 110/2001 Π.Δ. «Οργανισμός του 
Υπουργείου Αιγαίου» (Φ.Ε.Κ. Α/101/22.5.2001). 

δ) Της ΥΑΔΔΟ/Φ.101.22/4724/8.5.2000 «Τροποποίηση 
απόφασης μεταβίβασης αρμοδιοτήτων του Υπουργείου 
Αιγαίου» (ΦΕΚ Β' 651/22.5.2000). 

ε) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» που προστέθηκε στο νόμο αυτό με 
το άρθρο 27 του Ν. 2081/1992, όπως αντικαταστάθηκε με 
την παρ. 2α του άρθρου 1 του Ν. 2469/1997. 

στ) Του άρθρου 34 παρ. 5 εδάφια α και β του Ν. 
2971/2001 «Αιγιαλός, παραλία και άλλες διατάξεις» (ΦΕΚ 
Α 285/19.12.2001). 

2. Το με αριθμ. 22/ 2001 έγγραφο του ΣΧΟΠ Ν. Σάμου, 
με συνημμένο απόσπασμα πρακτικού της από 5.11.2001 
πράξης του, σχετικά με την ανάγκη προστασίας του φυ¬ 
σικού, ιστορικού και πολιτιστικού περιβάλλοντος και της 
αρχιτεκτονικής κληρονομιάς της νήσου Σάμου και Ικα¬ 
ρίας του Νομού Σάμου. 

3. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη εις βάρος του 
κρατικού προϋπολογισμού και των οικείων Ο.Τ.Α., απο¬ 
φασίζουμε: 

1. Χαρακτηρίζονται τοπία ιδιαιτέρου φυσικού κάλλους 
οι περιοχές Βαθύ και Βουρλιώτεςτου Δήμου Βαθέος, Πυ¬ 
θαγόρειο, Πύργος, Παγώνδας και Μαυρατζέοιτου Δήμου 
Πυθαγορείου, Μαραθόκαμπος, Νεοχώρι, Κουμέικα και 
Σκουρέικα του Δήμου Μαραθόκαμπου, Παλαιό Καρλόβα- 
σι, Ταμπάκικα, Λέκκα και Σταυρινήδες του Δήμου Καρλο¬ 
βάσου της νήσου Σάμου και των περιοχών Ακαμάτρα του 
Δήμου Βυδήλου Ικαρίας, Πέζη και Λαγκάδα του Δήμου 
Ραχών Ικαρίας του Νομού Σάμου. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 30 Απριλίου 2002 

Ο ΥΠΟΥΡΓΟΣ 

Ν. ΣΗΦΟΥΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




